b'\n_START_ARTICLE_\nKalle Karttunen\n_START_PARAGRAPH_\nKalle Fredrik Karttunen (29. kes\xc3\xa4kuuta 1915 Karttula \xe2\x80\x93 3. maaliskuuta 1997) oli sodassa palvelut suomalainen jalkav\xc3\xa4en upseeri._NEWLINE_Karttunen valmistui kadettikoulusta 1939 ennen sotaa ja toimi talvisodassa komppanianp\xc3\xa4\xc3\xa4llikk\xc3\xb6n\xc3\xa4 JR 11:ss\xc3\xa4. V\xc3\xa4lirauhan aikaan h\xc3\xa4n oli komppanianp\xc3\xa4\xc3\xa4llikk\xc3\xb6n\xc3\xa4 4. prikaatissa. Jatkosodassa h\xc3\xa4n palveli JR 4:ss\xc3\xa4 monissa teht\xc3\xa4viss\xc3\xa4: tiedustelu- ja yleisesikuntaupseerina sek\xc3\xa4 pataljoonan komentajan sijaisena. Varsinaisen pataljoonan komentajuuden Karttunen sai JR 45:st\xc3\xa4 1943\xe2\x80\x931944. Sodan j\xc3\xa4lkeen h\xc3\xa4n toimi koulutusupseerina JR 9:ss\xc3\xa4 sek\xc3\xa4 toimistoupserina p\xc3\xa4\xc3\xa4esikunnassa 1945 ja 1947\xe2\x80\x931948. Sotakorkeakoulusta h\xc3\xa4n valmistui 1947 (ye-upseeri 1948). 2. divisioonan esikunnan koulutustoimiston p\xc3\xa4\xc3\xa4llikk\xc3\xb6n\xc3\xa4 h\xc3\xa4n toimi 1949\xe2\x80\x931953 ja operatiivisessa toimistossa 1953\xe2\x80\x931954. 3. prikaatin pataljoonan komentajana h\xc3\xa4n oli 1954\xe2\x80\x931955. P\xc3\xa4\xc3\xa4esikunnan jalkav\xc3\xa4kitoimiston p\xc3\xa4\xc3\xa4llikk\xc3\xb6n\xc3\xa4 Karttunen oli 1955\xe2\x80\x931958. Kymen j\xc3\xa4\xc3\xa4k\xc3\xa4ripataljoonan komentajana h\xc3\xa4n oli 1958\xe2\x80\x931961. Pohjois-Savon prikaatia Karttunen komensi 1961\xe2\x80\x931967. Lounais-Suomen sotilasl\xc3\xa4\xc3\xa4nin esikuntap\xc3\xa4\xc3\xa4llik\xc3\xb6ksi h\xc3\xa4net sijoitettiin 1967\xe2\x80\x931968. Etel\xc3\xa4- ja L\xc3\xa4nsi-Uudenmaan sotilaspiirin p\xc3\xa4\xc3\xa4llikk\xc3\xb6n\xc3\xa4 h\xc3\xa4n palveli 1968\xe2\x80\x931975._NEWLINE_Ylennykset: v\xc3\xa4nrikki 1939, luutnantti 1940, kapteeni 1941, majuri 1944, everstiluutnantti 1955, eversti 1961.'